ตลาดหุ้นเอเชียเปิดลบ หลังตัวเลขว่างงานสหรัฐฯ สูงเกินคาด
ตลาดหุ้นเอเชียเปิดลบ หลังตัวเลขว่างงานสหรัฐฯ สูงเกินคาด
ตลาดหุ้นเอเชียเปิดลบ หลังตัวเลขว่างงานสหรัฐฯ สูงเกินคาด
24 ก.ค. 2563

ตลาดหุ้นเอเชียปรับตัวลดลงในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดร่วงลงเมื่อคืนนี้ หลังสหรัฐเผยตัวเลขผู้ยื่นขอสวัสดิการว่างงานที่สูงเกินคาด ขณะที่นักลงทุนวิตกกังวลเกี่ยวกับข้อพิพาทระหว่างสหรัฐกับจีน
ดัชนี SSE Composite ตลาดหุ้นจีนเปิดวันนี้ที่ 3,310.65 จุด ลดลง 14.46 จุด, -0.43%
ดัชนี HSI ตลาดหุ้นฮ่องกงเปิดวันนี้ที่ 25,040.76 จุด ลดลง 222.24 จุด, -0.88%
ดัชนี KOSPI ตลาดหุ้นเกาหลีใต้เปิดวันนี้ที่ 2,196.73 จุด ลดลง 19.46 จุด, -0.88%
ดัชนี FTSE STI ตลาดหุ้นสิงคโปร์เปิดวันนี้ที่ 2,603.64 จุด ลดลง 8.71 จุด, -0.33%
ดัชนี FBMKLCI ตลาดหุ้นมาเลเซียเปิดวันนี้ที่ 1,603.30 จุด ลดลง 3.12 จุด, -0.2%
ดัชนี TAIEX ตลาดหุ้นไต้หวันเปิดวันนี้ที่ 12,467.43 จุด เพิ่มขึ้น 54.39 จุด, +0.44%
ตลาดหุ้นญี่ปุ่นปิดทำการวันนี้เนื่องในวันกีฬา
โดยนักลงทุนผิดหวังหลังจากกระทรวงแรงงานสหรัฐเปิดเผยตัวเลขผู้ยื่นขอสวัสดิการว่างงานครั้งแรกจำนวน 1.416 ล้านรายในสัปดาห์ที่แล้ว ซึ่งสูงกว่าที่นักวิเคราะห์คาดการณ์ที่ระดับ 1.3 ล้านราย โดยตัวเลขผู้ยื่นขอสวัสดิการว่างงานครั้งแรกยังคงมีจำนวนมากกว่า 1 ล้านรายติดต่อกันเป็นสัปดาห์ที่ 18 แม้ว่ารัฐต่าง ๆ ได้เริ่มผ่อนคลายมาตรการล็อกดาวน์และเปิดเศรษฐกิจครั้งใหม่
นอกจากนี้ นักลงทุนยังคงวิตกกังวลเกี่ยวกับข้อพิพาทระหว่างสหรัฐกับจีนที่ส่งสัญญาณรุนแรงมากขึ้น โดยรัฐบาลสหรัฐสั่งปิดสถานกงสุลจีนที่เมืองฮิวสตัน พร้อมกับกล่าวหาว่าจีนมีส่วนพัวพันในการจารกรรมเทคโนโลยีของสหรัฐ ขณะที่จีนขู่ตอบโต้มาตรการดังกล่าว โดยอาจมีการประกาศลดจำนวนเจ้าหน้าที่สถานกงสุลสหรัฐในฮ่องกง